b"\n_START_ARTICLE_\nAngina de Prinzmetal\n_START_SECTION_\nEpidemiologia\n_START_PARAGRAPH_\nAquest trastorn te lloc en aproximadament en un 2\xc2\xa0% dels pacients amb angina de pit,\xc2\xa0amb una prevalen\xc3\xa7a major en les dones que no pas en els homes entre les edats de 40 a 50 anys. El fumar cigarrets, l'alcohol i la coca\xc3\xafna s\xc3\xb3n els factors de risc m\xc3\xa9s importants.\n_START_SECTION_\nCauses\n_START_PARAGRAPH_\n\xc3\x89s un tipus d'oclusi\xc3\xb3 arterial que no est\xc3\xa0 relacionada amb l'aterosclerosi. Est\xc3\xa0 associat amb\xc2\xa0espasmes de la musculatura que embolica a l'art\xc3\xa8ria coron\xc3\xa0ria, una art\xc3\xa8ria que irriga al cor, fent que aquesta s'estrenyi, disminuint o detenint temporalment el flux sanguini que nodreix al cor.\n_START_SECTION_\nS\xc3\xadmptomes\n_START_PARAGRAPH_\nEls s\xc3\xadmptomes en general tenen lloc entre la mitjanit\xc2\xa0i les 8 del mat\xc3\xad, en rep\xc3\xb2s, i no amb esfor\xc3\xa7, a difer\xc3\xa8ncia de l'angina t\xc3\xadpica. Si existeix aterosclerosi concomitant, \xc3\xa9s en general lleu o almenys no en proporci\xc3\xb3 al grau dels s\xc3\xadmptomes.\n_START_SECTION_\nDiagn\xc3\xb2stic\n_START_PARAGRAPH_\nL'examen m\xc3\xa9s com\xc3\xba \xc3\xa9s l'angiografia coron\xc3\xa0ria, injectant agents qu\xc3\xadmics (ergonovina, metilergonovina o acetilcolina) en l'art\xc3\xa8ria coron\xc3\xa0ria per que provoquin un espasme. L'aparici\xc3\xb3 d'espasmes exagerats confirmen el diagn\xc3\xb2stic de la s\xc3\xadndrome de Prinzmetal._NEWLINE_Amb freq\xc3\xbc\xc3\xa8ncia s'observen canvis espec\xc3\xadfics en el ECG, per exemple, un desnivell del segment ST (elevat m\xc3\xa9s freq\xc3\xbcent que invertit). Algunes dels enzims card\xc3\xadacs com la creatina-cinasa i la troponina I poden estar elevades, si la isqu\xc3\xa8mia\xc2\xa0provoca dany en el\xc2\xa0miocardi. Ocasionalment es fan altres ex\xc3\xa0mens com un ecocardiograma.\n_START_SECTION_\nTractament\n_START_PARAGRAPH_\nEl diagn\xc3\xb2stic i tractament primerencs prevenen esdeveniments m\xc3\xa9s greus, com un infart, i fins i tot una\xc2\xa0mort sobtada. L'angina de Prinzmetal t\xc3\xadpicament respon als nitrats i als\xc2\xa0bloquejadors dels canals de calci. Estan contraindicats els betabloquejants, perqu\xc3\xa8 poden induir un vasoespasme."